CELEX: C2007/269/90
Language: et
Date: 2007-11-10 00:00:00
Title: Kohtuasi T-317/07: 27. augustil 2007 esitatud hagi — Euroopa Ühenduste Komisjon versus B2Test

10.11.2007   
            
            
               ET
            
            
               Euroopa Liidu Teataja
            
            
               C 269/50
            
         27. augustil 2007 esitatud hagi — Euroopa Ühenduste Komisjon versus B2Test
   (Kohtuasi T-317/07)
   (2007/C 269/90)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (Brüssel, Belgia) (esindajad: L. Escobar Guerrero, ja advokaat E. Bouttier)
   
      Kostja: B2Test (Gardanne, Prantsusmaa)
   Hageja nõuded
   
               —
            
            
               kohustada äriühingut B2Test maksma hagejale 50 110,72 eurot, mis koosneb põhisummast 43 437,94 eurot ja viivitusintressidest summas 6 672,78 eurot, mille tasumise tähtaeg oli 23. detsember 2004;
            
         
               —
            
            
               kohustada äriühingut B2Test maksma alates 24. detsembrist 2004 kuni põhisumma täieliku tasumiseni samas määras intresse 8,03 eurot päevas;
            
         
               —
            
            
               mõista kohtukulud käesolevas kohtuasjas välja B2Test'ilt.
            
         Väited ja peamised argumendid
   Käesolevas hagis, mis põhineb vahekohtuklauslil, palub hageja kohustada kostjat tagasi maksma ühenduse poolt ettemaksuna tasutud summa, samuti viivitusintressid teadusuuringute ja tehnoloogiaarengu, sh tutvustamisstrateegia eriprogrammi raames tööstus- ja materjalitehnoloogiate valdkonnas (1994–1998) (1) sõlmitud lepingu BRST-CT-98-5452, mis puudutab projekti „Research and development of a new safety flooring based on recycled plastic and rubber materials for an environmental and economical added value”, täitmata jätmise tõttu.
   Lepingu kohaselt oli kostja kohustatud perioodiliselt esitama komisjonile lepingus ette nähtud teadus- ja finantsdokumente. Hageja väiteil andis kostja üle üksnes ühe osa lepingus nõutud dokumentidest ja sedagi ettenähtud tähtaegadega võrreldes kolmeaastase hilinemisega. Projekti lõpparuannet ei ole siiani esitatud. Hageja märgib, et kostja on rikkunud oma lepingulisi kohustusi ja on kohustatud komisjonile tagasi maksma ettemaksu, mille komisjon talle algselt üle kandis.
   
      (1)  EÜT 1994, L 222, lk 19.